broholmer
Store norske leksikon,Teknologi og industri,Landbruk,Husdyr,Hund,Hunderaser
Broholmer er en dansk hunderase. Allerede i middelalderen fantes store mastifflignende hunder i Danmark. Noen var gaver fra hoffet i England.
Historikk Hundene ble brukt som drivende kveghunder og vokterhunder. Rasen holdt på å dø ut, men ved målbevisst avlsarbeid med standarden fra 1886 kunne rasen anerkjennes i 1982. Beskrivelse Hansen er stor, kraftig, rektangulært bygd, og mastiffaktig. Mankehøyde for hannhunder er minst 75 cm og tisper minst 70 cm.Den har stort og kraftig hode, forholdsvis kort snute med hengende lepper og har rikelig med halshud. Øynene er middels store og runde. Broholmeren har kraftig hals og sterk, rett rygg. Den har velvinklede ben og sabelformet hale. Pelsen er kort og grov og lyst gul til brungul med svart maske, men kan også være svart, alle med litt hvite tegninger. Les mer i Store norske leksikon hund hunderase hundens historie mastiff